CELEX: 22016D1285
Language: el
Date: 2015-04-30 00:00:00
Title: Απόφαση της Μεικτής Επιτροπής του ΕΟΧ αριθ. 102/2015, της 30ής Απριλίου 2015, για την τροποποίηση του παραρτήματος X (Υπηρεσίες εν γένει) και του πρωτοκόλλου 31 (σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών) της συμφωνίας για τον ΕΟΧ [2016/1285]

4.8.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 211/55
               
            ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
      αριθ. 102/2015
      της 30ής Απριλίου 2015
      για την τροποποίηση του παραρτήματος X (Υπηρεσίες εν γένει) και του πρωτοκόλλου 31 (σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών) της συμφωνίας για τον ΕΟΧ [2016/1285]
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο («η συμφωνία για τον ΕΟΧ»), και ιδίως τα άρθρα 86 και 98,
      Εκτιμώντας τα ακόλουθα:
      
                  (1)
               
               
                  Ο κανονισμός (EE) αριθ. 1024/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τη διοικητική συνεργασία μέσω του Συστήματος Πληροφόρησης για την εσωτερική αγορά και την κατάργηση της απόφασης 2008/49/ΕΚ («κανονισμός ΙΜΙ») (1) πρέπει να ενσωματωθεί στη συμφωνία για τον ΕΟΧ.
               
            
                  (2)
               
               
                  Ο κανονισμός (ΕΕ) αριθ. 1024/2012 καταργεί την απόφαση 2008/49/ΕΚ της Επιτροπής (2), που έχει ενσωματωθεί στη συμφωνία για τον ΕΟΧ, και συνεπώς η αναφορά στην απόφαση 2008/49/ΕΚ θα πρέπει να διαγραφεί από τη συμφωνία για τον ΕΟΧ.
               
            
                  (3)
               
               
                  Το παράρτημα X και το πρωτόκολλο 31 της συμφωνίας για τον ΕΟΧ θα πρέπει επομένως να τροποποιηθούν αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Μετά το σημείο 2δ (εκτελεστική απόφαση 2014/287/ΕΕ της Επιτροπής) του παραρτήματος X της συμφωνίας για τον ΕΟΧ, παρεμβάλλεται το ακόλουθο κείμενο:
      
         
                     «3.
                  
                  
                     
                        32012 R 1024: Κανονισμός (EE) αριθ. 1024/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τη διοικητική συνεργασία μέσω του Συστήματος Πληροφόρησης για την εσωτερική αγορά και την κατάργηση της απόφασης 2008/49/ΕΚ (“κανονισμός ΙΜΙ”) (ΕΕ L 316 της 14.11.2012, σ. 1).
                     Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                     
                                 α)
                              
                              
                                 Οι φράσεις “άρθρο 26 παράγραφος 2 της Συνθήκης για τη λειτουργία της Ευρωπαϊκής Ένωσης (ΣΛΕΕ)” και “άρθρο 26 παράγραφος 2 της ΣΛΕΕ” αντικαθίστανται από τη φράση “άρθρο 1 παράγραφος 2 στοιχεία α) έως δ) της συμφωνίας για τον ΕΟΧ”.
                              
                           
                                 β)
                              
                              
                                 Η φράση “πράξεις της Ένωσης” αντικαθίσταται από τη φράση “ενωσιακές πράξεις που έχουν ενσωματωθεί στη συμφωνία για τον ΕΟΧ”.»
                              
                           
               
      Άρθρο 2
      Το κείμενο της δεύτερης περίπτωσης (απόφαση 2008/49/ΕΚ της Επιτροπής) του άρθρου 17 παράγραφος 6 στοιχείο β) του πρωτοκόλλου 31 της συμφωνίας για τον ΕΟΧ διαγράφεται.
      Άρθρο 3
      Τα κείμενα του κανονισμού (ΕΕ) αριθ. 1024/2012 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 4
      Η παρούσα απόφαση αρχίζει να ισχύει την 1η Μαΐου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*).
      Άρθρο 5
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, 30 Απριλίου 2015.
         
            
               Για τη Μεικτή Επιτροπή του ΕΟΧ
            
            
               Ο Πρόεδρος
            
            Gianluca GRIPPA
         
      
      
         (1)  ΕΕ L 316 της 14.11.2012, σ. 1.
      
         (2)  ΕΕ L 13 της 16.1.2008, σ. 18.
      
         (*)  Έχουν αναφερθεί συνταγματικές απαιτήσεις.